open-index/open-wikipedia-markdown huggingface dataset:
Faaborg

**Faaborg** on taajama Faaborg-Midtfynin kunnassa Tanskassa. Taajamassa oli 6&nbsp;763 asukasta vuoden 2025 alussa.

Ensimmäinen kirjallinen maininta Faaborgin kaupungista on vuodelta 1229, jolloin Valdemar II Sejr antoi sen huomenlahjaksi miniälleen, Portugalin Eleonoralle.

## Historia
Faaborgin nimi oli muinaistanskaksi Foburgh, jonka alkuosa *fo* tarkoittaa kettua ja loppuosa kaupunkia tai linnoitusta.

Faaborgin keskiaikainen kaupunkirakenne on säilynyt hyvin, mutta vain yksittäisiä keskiaikaisia rakennuksia. Niihin lukeutuvat kaupunginportti ja Pyhän Hengen kirkko (*Helligåndskirken*), joka toimi ennen uskonpuhdistusta luostarina. Faaborg oli aikoinaan Tanskan merkittävimpiä satamakaupunkeja, 1700-luvulla sen kauppalaivasto oli maan viidenneksi suurin.

Kaupungin väkiluku kasvoi voimakkaasti 1900-luvun puolivälissä teollistumisen myötä, mutta kääntyi vuosituhannen vaihteessa laskusuuntaan. Nykyisin Faaborg on suosittu matkailukohde, josta on lauttayhteyksiä läheiseen saaristoon.

## Väestökehitys

## Kuvia

Helligåndskirken, Fåborg, februar 2017.jpg|Pyhän Hengen kirkko
Faaborg Vesterport.jpg|Vesterport, keskiaikainen kaupunginportti.
Ymerbrønden (Faaborg).jpg|Kai Nielsenin Ymeriä ja Auðhumlaa esittävä veistos.
Faaborg6.jpg|Näkymää kaupungin kattojen yli.
Denmark-Faaborg former railroad station.jpg|Entinen rautatie- ja nykyinen linja-autoasema.


## Tunnettuja henkilöitä
* Emma Klingenberg (s. 1992), suunnistaja
* Tue Lassen (s. 1985), suunnistaja
* Fritz Syberg (1862–1939), taidemaalari

## Lähteet

## Aiheesta muualla
Joosep Aavik

**Joosep Aavik** (1899–1989) oli virolainen kuoronjohtaja, urkuri, musiikinopettaja ja säveltäjä.

Aavik sai Tallinnan valtionkonservatoriossa opetusta Peeter Südalta vuosina 1919–1920. Hän opiskeli vuosina 1920–1922 Tarton musiikkikoulussa, jossa hänen opettajiinsa kuuluivat Heino Eller ja Artur Kapp. Aavik jatkoi opintojaan Tallinnan konservatoriossa vuosina 1923–1927 August Topmanin urkuluokalla. Hänestä tuli merkittävä kulttuurielämän toimija Saarenmaalla. Ennen neuvostomiehitystä Aavik toimi Kuressaaren Laurentiuksen kirkon urkurina ja kuoronjohtajana. Hän johti Kuressaaren virolaisen seuran kuoroja, järjesti urkukonsertteja ja toimi teatterin musiikkijohtajana. Aavik opetti musiikin teoriaa ja pianonsoittoa myöhemmin mukaansa nimetyssä Kuressaare muusikakoolissa vuosina 1950–1969. Hän julkaisi musiikkiaiheisia artikkeleita ja arvosteluja useissa lehdissä. 

Aavik sävelsi lauluja, kuoroteoksia ja orkesterimusiikkia. Kuressaaressa toimii Joosep ja Johannes Aavikin kotimuseo.

## Lähteet
Karsten Wildberger

**Karsten Wildberger** (s. 5. syyskuuta 1969 Gießen) on saksalainen liikemies ja CDU:n poliitikko. Hän on toiminut Saksan digitalisaatio- ja nykyaikaistamisministerinä toukokuusta 2025. Koulutukseltaan Wildberger on fyysikko ja liiketoimintajohtaja. Vuosina 2021–2025 hän toimi Ceconomyn toimitusjohtajana.
## Lähteet

## Aiheesta muualla

* Saksan liittohallitus
Prahan kaupunginvaltuusto

**Prahan kaupunginvaltuusto** (*Zastupitelstvo hlavního města Prahy*) on Tšekin pääkaupunki Prahan lakiasäätävä elin. Se koostuu 65 jäsenestä, jotka valitaan neljän vuoden välein kunnallisvaaleissa. Vuoden 2022 vaalien jälkeen kaupunginvaltuuston hallituksen on muodostaa Yhdessä-vaaliliitto, Pormestarit ja sitoutumattomat sekä Tšekin piraattipuolue. Muut edustetut puolueet ovat ANO 2011, PRAHA SOBĚ sekä Vapaus ja suora demokratia.

## Toiminta
Valtuusto kokoontuu säännöllisesti kerran kuussa, tai useammin tarpeen vaatiessa. Se vastaa lakiluonnosten valmstelusta, Prahan alueen aluesuunniteludokumenttien luonnista ja yleissitovien asetusten antamisesta. Valtuusto myös hyväksyy Prahan budjetin ja kehitysohjelman yhteistyössä kaupunginosien valtuustojen kanssa. Kaupunginvaltuusto valitsee Prahan kaupunginhallituksen.

## Lähteet

## Katso myös
*Prahan kaupunginvirasto

## Aiheesta muualla

* Luettelo valtuuston jäsenistä Prahan kotisivuilla
Arkansas’n piirikunta

**Arkansas’n piirikunta** () on Yhdysvaltojen Arkansas’n osavaltiossa sijaitseva piirikunta. Sen väkiluku oli 17&nbsp;147 vuonna 2020. Piirikunnan hallintokeskukset ovat Stuttgartin ja DeWittin kaupungit. Piirikunta on perustettu vuonna 1813, ja se on Arkansas’n vanhin piirikunta.

## Väestö
Vuoden 2020 väestönlaskennassa Arkansas’n piirikunnan asukasluku oli 17&nbsp;149. Asukkaista valkoisia oli 62,1&nbsp;%, mustia 24,2&nbsp;%, aasialaisia 0,5&nbsp;%, alkuperäisasukkaita 0,3&nbsp;% ja Tyynenmeren alkuperäisasukkaita 0,1&nbsp;%. Asukkaista 2,4&nbsp;% kuului johonkin muuhun rotuun ja 4,3&nbsp;% kuului kahteen tai useampaan rotuun. 3,7&nbsp;% oli hispaanoja tai latinoita mistä tahansa rodusta. 1,5&nbsp;% asukkaista puhui kotonaan jotain muuta kieltä kuin englantia ja 1,2&nbsp;% oli syntynyt ulkomailla.

## Lähteet

## Aiheesta muualla
Mecontan piiri

**Mecontan piiri** () on piiri Mosambikin pohjoisosan sisämaassa Nampulan maakunnassa. Piirikeskus on Mecontan kylä. Se sijaitsee linnuntietä 64 kilometriä ja maanteitse 74 kilometriä aluekeskus Nampulasta itään. Matkaa Mozambikin pääkaupunki Maputoon on linnuntietä noin 1&nbsp;397 kilometriä ja maanteitse 2&nbsp;130 kilometriä. Logistisesti merkittävän itä-länsisuuntaisen Nacalan käytävän maantie (N1) ja junanrata tuovat hyvät liikenneyhteydet Mecontan piirikeskukseen niin Nampulaan kuin satamakaupunki Nacalaankin. Mecontan itäpuolella, piirissä sijaitsevassa pikkukaupunki Namialossa on rautatieasema. 

Mecontan piiri rajoittuu pohjoisessa Muecaten, idässä Monapon, Mogincualin ja Liupon piireihin. Etelässä naapurina on Mogovolasin ja idässä Nampulan piiri.

Piirin väkiluku oli Mosambikin tilastokeskuksen (INE) ennusteen mukaan 263&nbsp;945 vuonna 2022. Mecontan piirin pinta-ala oli 3&nbsp;786 (tai 3&nbsp;733) neliökilometriä ja asukastiheys 70 as./km² (2022). Piiri jakautuu neljään hallinnolliseen alueseen: P.A de Meconta - Sede, P.A de Namialo, P.A de 7 de Abril - Nacavala ja P. A de Corrane.

Piirin väestön pääelinkeino on maatalous. Tärkeimmät viljelykasvit ovat maniokki, maissi, kyyhkynherne, lehmänpapu, puuvilla ja cashewpähkinä. Lukutaidottomuus oli vuosien 2019–2023 tilaston mukaan erittäin korkea: 45,3 prosenttia (maakunnan keskiarvo 51,8 &nbsp;%).


MZ Namialo 0201 002 (16637840113).jpg|Näkymä jostain Namialon seudulta.



## Lähteet
* 

### Viitteet
 

## Aiheesta muualla
Courrières

**Courrières** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 11 kilometriä Lensin kaupungista koilliseen.

Courrières on entinen hiilikaivoskaupunki, joka tunnetaan Courrièresin katastrofista, vaikka se ei tapahtunutkaan kunnassa. Katastrofi oli kaivoskaasuräjähdys, joka tappoi yli tuhat ihmistä vuonna 1906.

Saint Piatin kirkon rakennutti Courrièresin lordi Jean de Montmorency vuonna 1532 Kaarle V:n taloudellisella tuella. Kaupunki selvisi vähin vaurioin ensimmäisestä maailmansodasta, mutta toinen maailmansota aiheutti suurta tuhoa vuonna 1940. Alkuperäisen Saint Piatin kirkon torni ja vasen keskilaiva ovat edelleen olemassa, ja ne ovat suojeltuja.

## Tunnettuja kuntalaisia
*Jules Breton (1827-1906), taidemaalari
*Virginie Demont-Breton (1859-1935), taidemaalari
*Catherine Plewinski (s. 1968), kilpauimari

## Lähteet

## Aiheesta muualla
Kainuun urheilu

Tämä artikkeli käsittelee **urheilua Kainuun maakunnassa**. Olympialaisurheilijoiden määrällä mitattuna Kainuun merkittävimpiä urheiluseuroja ovat Kainuun Hiihtoseura, Sotkamon Jymy sekä Vuokatti Ski Team.

## Historia
Kainuun voimistelu- ja urheiluharrastukset virisivät laajemmalta maakunnalliselta pohjalta 1900-luvun alussa, erityisesti Kajaanin seminaarin perustamisen ja Kajaanin radan valmistumisen jälkeen. Kajaanin urheiluseura perustettiin vuonna 1903, samanaikaisesti Oulun laajempien urheilujärjestöjen kanssa. Varsinaisesti toiminta käynnistyi Kajaanissa kuitenkin vasta 1911, jolloin nuorisoseuraväki perusti oman urheilupiirin.

Vuonna 1913 Kajaaniin järjestettiin voimistelunjohtajakurssit, jotka olivat SVUL:n siihen asti suurimmat. Etupäässä niiden ansiosta Kainuun maaseudullakin voimistelu- ja urheiluelämä alkoi nousta.
Kainuun kansanopiston vaikutus Kainuun elinvoimaisimmat maalaisseurat olivat tuolloin Mieslahdella ja Peltoniemessä, lähinnä Kainuun kansanopiston ansiosta.

## Palloilulajit
### Pesäpallo

Kainuun, ja samalla koko Suomen, menestynein pesäpalloseura on Sotkamon Jymy (SoJy), joka on pelannut Suomen korkeimmalla sarjatasolla SM-sarjassa ja Superpesiksessä vuoteen 2024 mennessä yhteensä 46 kauden ajan. Jymy on voittanut yhteensä 21 Suomen mestaruutta, 7 SM-hopeaa ja 3 SM-pronssia. Jymy on hallinnut suomalaista pesäpalloa erityisesti 2000-luvulla voittaen useita mestaruuksia peräkkäin ja luoden todellisen pesäpallodynastian. Jymy on kilpaillut myös naisten Superpesiksessä kahden kauden ajan.

Naisten pesäpallossa pääsarjatasolla pelanneita kainuulaisseuroja ovat Kajaanin Hymy (3 kautta vuosina 1999–2001), Kajaanin Pallokerho (2 kautta vuosina 2016–2017) sekä Vuokatin Veto (2 kautta vuosina 2013–2014).

Pesäpallon arvo-ottelu, Itä-Länsi, on pelattu Kainuussa Sotkamossa kuusi kertaa vuosina 1993, 1998, 1999, 2003, 2012 sekä 2023.

## Talviurheilu
### Hiihto
Kainuun merkittävin hiihtoseura on hiihtoliiton I-luokkaan luokiteltava Vuokatti Ski Team Kainuu Sotkamosta. Vuokatti Ski Team on erikoistunut erityisesti huippu-urheiluun. I-luokkaan luokiteltavia nuoriso- ja harrasteseuroja ovat Sotkamon Jymy, Ristijärven Pyry, Kuhmo-Ski sekä Suomussalmen Rasti.

II-luokkaan luokiteltavia harrasteseuroja ovat VuokattiSport Club, Puolangan Ryhti, Hyrynsalmen Isku sekä Kuhmon Kiva.

### Jääkiekko
Kainuusssa ei ole pelattu jääkiekkoa pääsarjatasolla. Korkeimmillaan kainuulaisseurat ovat pelanneet kolmanneksi korkeimmalla sarjatasolla. Kuhmon Kiva on pelannut sarjatasolla 12 kauden ajan ja Suomussalmen Palloseura neljän kauden ajan.

## Katso myös
* Kainuun Liikunta

## Lähteet
Yhdysvaltojen iskut Iranin ydinlaitoksiin

22. kesäkuuta 2025 Yhdysvaltain ilmavoimat ja laivasto iskivät kolmeen Iranin ydinlaitokseen osana Israelin–Iranin sotaa. 

## Operaatio Midnight Hammer

Hyökkäyksellä oli koodinimi *Operaatio Midnight Hammer*, ja se oli Yhdysvaltojen ensimmäinen hyökkäyksellinen toimi Iran–Israel-sodassa, joka alkoi 13. kesäkuuta Israelin yllättävillä iskuilla. Kohteina olivat Fordow’n uraaninrikastuslaitos, Natanzin ydinlaitos ja Isfahanin ydinteknologiakeskus. Hyökkäyksessä käytettiin neljäätoista GBU-57A/B MOP -pommia (Massive Ordnance Penetrator), eli 13&nbsp;600 kilon ”bunkkerintuhoajaa”, jotka pudotettiin Northrop B-2 Spirit -häivepommikoneista. Lisäksi käytettiin Tomahawk-ohjuksia, jotka laukaistiin sukellusveneestä.

## Trumpin ilmoitus ja poliittiset reaktiot Yhdysvalloissa
 
Yhdysvaltain presidentti Donald Trump ilmoitti iskusta Truth Social -palvelussa ja kuvaili sitä ”erittäin onnistuneeksi iskuksi”. Iskun todellista tehokkuutta ei kuitenkaan ole vahvistettu. Kongressin republikaanit tukivat pääosin Trumpin päätöstä, kun taas useat demokraatit ja osa republikaaneista kyseenalaistivat toimenpiteen perustuslaillisuuden, seuraukset sekä mahdollisen vastaiskun Iranilta.

## Pentagonin arviot iskun tuloksista
CNN:n mukaan Yhdysvaltain iskut Iranin ydinlaitoksiin eivät todennäköisesti tuhonneet ydinohjelman keskeisiä osia, vaan ainoastaan viivästyttivät sen etenemistä muutamalla kuukaudella. Arvio perustuu Pentagonin alustaviin tiedustelutietoihin, joiden mukaan osa rikastuslaitteista säilyi ehjinä ja rikastettua uraania siirrettiin pois ennen iskuja. Nämä tiedot ovat ristiriidassa presidentti Trumpin ja puolustusministeri Pete Hegsethin väitteiden kanssa, joiden mukaan Iranin ydinohjelma tuhottiin täysin. Valkoinen talo on kiistänyt CNN:n tiedot jyrkästi ja syyttänyt vuotajaa presidentin mustamaalaamisesta.

## Kansainväliset reaktiot ja Iranin vastaisku
Maailmanlaajuiset reaktiot olivat vaihtelevia: osa maailman johtajista toivotti tervetulleeksi iskun, jolla pyrittiin lamauttamaan Iranin ydinohjelma, kun taas toiset ilmaisivat huolensa tilanteen kärjistymisestä tai tuomitsivat iskut. Iran vastasi hyökkäykseen iskemällä 23. kesäkuuta ohjuksin Yhdysvaltain Al Udeidin lentotukikohtaan Qatarissa.

Israel ylisti presidentti Donald Trumpin päätöstä ja piti sitä historiallisena tekona maailman turvallisuuden hyväksi. Iran puolestaan tuomitsi iskut jyrkästi, kutsui niitä kansainvälisen oikeuden loukkaukseksi ja varasi itselleen oikeuden puolustautua. Euroopan unioni ja useat länsimaat painottivat, että Iran ei saa hankkia ydinasetta, mutta kehottivat rauhanomaiseen ratkaisuun ja paluuseen neuvottelupöytään. Kiina ja Venäjä kritisoivat voimankäyttöä ja vaativat diplomaattista lähestymistapaa. Ranskakin korosti, että ydinaseuhka voidaan ratkaista vain neuvottelujen kautta.

## Lähteet

## Aiheesta muualla
Iowan piirikunta (Iowa)

**Iowan piirikunta** () on Yhdysvaltojen Iowan osavaltiossa sijaitseva piirikunta. Sen väkiluku oli 16&nbsp;662 vuonna 2020. Piirikunnan hallintokeskus on Marengon kaupunki. Piirikunta on perustettu vuonna 1843.

## Väestö
Vuoden 2020 väestönlaskennassa Iowan piirikunnan asukasluku oli 16&nbsp;662. Asukkaista valkoisia oli 93,5&nbsp;%, mustia 0,7&nbsp;%, aasialaisia 0,6&nbsp;% ja alkuperäisasukkaita 0,2&nbsp;%. Asukkaista 1,3&nbsp;% kuului johonkin muuhun rotuun ja 3,8&nbsp;% kuului kahteen tai useampaan rotuun. 3,0&nbsp;% oli hispaanoja tai latinoita mistä tahansa rodusta. 2,2&nbsp;% asukkaista puhui kotonaan jotain muuta kieltä kuin englantia ja 0,9&nbsp;% oli syntynyt ulkomailla.

## Lähteet

## Aiheesta muualla
Lapin urheilu

Tämä artikkeli käsittelee **urheilua Lapin maakunnassa**, poislukien Rovaniemen kaupunki, jota käsitellään omassa artikkelissaan. Olympialaisurheilijoiden määrällä mitattuna Lapin merkittävimpiä urheiluseuroja ovat Ounasvaaran Hiihtoseura, Lapin Lukko, sekä Alatornion Pirkat.

## Historia
Perä-Pohjolan voimistelu- ja urheiluelämää kokoavaksi ja kannustavaksi tilaisuudeksi muodostui Kemin urheilujuhla kesällä 1907.
Perä-Pohjolan ja Lapin liikuntakulttuurin painopiste oli aluksi Kemissä. Jo ennen Kemin urheilujuhlaa (1905) Tornio ja Rovaniemi olivat saaneet ensimmäiset voimisteluseuransa.

## Palloilulajit
### Jalkapallo
Lapin menestynein jalkapalloseura on Kemin Palloseura, joka on pelannut pääsarjatasolla SM-sarjassa yhteensä kuuden kauden ajan. Parhaimmillaan KePS saavutti SM-pronssia vuonna 1985 ja sijoittui jalkapallon Suomen Cupissa toiseksi 1986. Lisäksi pääsarjassa ja Veikkausliigassa ovat pelanneet PS Kemi (3 kautta), Tornion Pallo -47 (2 kautta) sekä Kemin Into (1 kausi)

Toiseksi korkeimmalla sarjatasolla pelanneita lappilaisseuroja ovat Karihaaran Tenho (8 kautta) ja Kemin Pallotoverit (3 kautta). Useamman kauden kolmanneksi korkeimmalla sarjatasolla ovat pelanneet Isokylän Pallo-Pojat Kemijärveltä (6 kautta), Karihaaran Visa (5 kautta) sekä Kemi City FC (2 kautta).

## Talviurheilu
### Hiihto
Lapin merkittävin hiihtoseura on hiihtoliiton I-luokkaan sijalle 32 luokiteltava Inarin Yritys. Inarin Yritys on erikoistunut erityisesti huippu-urheilutoimintaan. Muita I-luokkaan kuuluvia nuoriso- ja harrastesuroja ovat Posion Pyrintö, Visa Ski Team Kemi, Keminsuun Kisa, Lapin Veikot sekä Muonion Kiri.

II-luokkaan kuuluvia nuoriso- ja harrasteseuroja ovat Kaukosen Revontulet, Lapin Sudet, Alatornion Pirkat, Kemijärven Urheilijat, Simon Kiri, Kittilän Kotaveikot, Alatornion Ahjo, Kittilän Urheilijat sekä Saariselän Loimu.

### Jääkiekko
Lapissa ei ole pelattu jääkiekkoa pääsarjatasolla. Korkeimmillaan lappilaisseurat ovat pelanneet toiseksi korkeimmalla sarjatasolla. Pohjan Haukat Kemistä on pelannut sarjatasolla kahden kauden ajan ja Karihaaran Tenho Kemistä yhden kauden ajan.

Kolmanneksi korkeimmalla sarjatasolla ovat pelanneet Etelä-Portimo -72 Ylitorniosta 11 kauden ajan, Tornion IHC viiden kauden ajan sekä Kemin Lämärit ja Kemijärven Kiekko kahden kauden ajan.

## Katso myös
* Lapin Liikunta

## Lähteet
Idahon piirikunta

**Idahon piirikunta** () on Yhdysvaltojen Idahon osavaltiossa sijaitseva piirikunta. Sen väkiluku oli 16&nbsp;541 vuonna 2020. Idahon piirikunta on pinta-alaltaan Idahon suurin piirikunta. Piirikunnan hallintokeskus on Grangevillen kaupunki, ja se on perustettu vuonna 1862.

## Väestö
Vuoden 2020 väestönlaskennassa Idahon piirikunnan asukasluku oli 16&nbsp;541. Asukkaista valkoisia oli 89,6&nbsp;%, alkuperäisasukkaita 2,7&nbsp;%, aasialaisia 0,4&nbsp;% ja mustia 0,4&nbsp;%. Asukkaista 1,5&nbsp;% kuului johonkin muuhun rotuun ja 5,5&nbsp;% kuului kahteen tai useampaan rotuun. 3,7&nbsp;% oli hispaanoja tai latinoita mistä tahansa rodusta. 4,8&nbsp;% asukkaista puhui kotonaan jotain muuta kieltä kuin englantia ja 2,2&nbsp;% oli syntynyt ulkomailla.

## Lähteet

## Aiheesta muualla
Pöytäsaha

**Pöytäsaha** eli pöytäsirkkeli on puun työstämiseen tarkoitettu voimatyökalu, joka koostuu karaan kiinnitetystä pyörösahaterästä, jota pyörittää sähkömoottori. Pöytäsaha on puuverstaista yleisesti löytyvä työkalu.

## Ulkomuoto
Pöytäsirkkelissä on työstöpöytä, jonka keskellä on kiinteä terä. Useimmissa pöytäsirkkeleissä terän korkeutta pöytäpinnasta sekä sen kulmaa pöydän pinnan suhteen voidaan säätää. Pöytäsirkkelissä leikattava kappale työnnetään vapaasti tai ohjurin avulla terän läpi.

## Käyttö
Pöytäsahalla työstettävä kappale asetetaan pöytätasolle ja syötetään paikallaan pysyvän terän läpi. Leikkaus on ripeä ja tarkka, ja suurtenkin aihioiden käsittely käy vaivatta. Korkeutta, jolla kappaleita sirkkelöidään voi tyypillisesti säätää, joten pöytäsirkkelille on käyttöä niin kotikäytössä kuin ammattilaisellekin.  Katkaisusirkkeleissä työstettävä kappale asetetaan työstöpöydälle, minkä jälkeen saranoituun moottoriin kiinnitetty terä painetaan alas.

Pienet pöytäsirkkelit on suunniteltu kevyeen työhön, eikä niitä ole tarkoitettu esimerkiksi kovista puulajeista sahattujen parrujen ja lankkujen halkaisemiseen.

## Lähteet
{{Viitteet}
Doorin piirikunta

**Doorin piirikunta** () on Yhdysvaltojen Wisconsinin osavaltiossa sijaitseva piirikunta. Sen väkiluku oli 30&nbsp;066 vuonna 2020. Piirikunnan hallintokeskus on Sturgeon Bayn kaupunki. Piirikunta on perustettu vuonna 1851.

## Väestö
Vuoden 2020 väestönlaskennassa Doorin piirikunnan asukasluku oli 30&nbsp;066. Asukkaista valkoisia oli 92,3&nbsp;%, mustia 0,5nbsp;%, alkuperäisasukkaita 0,5&nbsp;% ja aasialaisia 0,5&nbsp;%. Asukkaista 1,6&nbsp;% kuului johonkin muuhun rotuun ja 4,6&nbsp;% kuului kahteen tai useampaan rotuun. 3,0&nbsp;% oli hispaanoja tai latinoita mistä tahansa rodusta. 4,1&nbsp;% asukkaista puhui kotonaan jotain muuta kieltä kuin englantia ja 2,5&nbsp;% oli syntynyt ulkomailla.

## Lähteet

## Aiheesta muualla
164 Eva

**164 Eva (A876 NA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 1,72 astronomisen yksikön ja etäisimmillään 3,54 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidi on spektrityypiltään CX- tai X-luokkaa (SMASSII), joka viittaa sen sisältävän rautaa, nikkeliä ja kobolttia.

## Lähteet
Jean de Meung

**Jean de Meung** (sukunimi myös muodossa **de Meun**, oikealta nimeltään **Jean Chopinal**; n. 1240 – n. 1305) oli ranskalainen keskiaikainen runoilija. Hänen tunnetuin teoksensa on *[[Roman de la Rose|Ruusuromaanin]]* loppuosa. Laajan klassisen sivistyksen hankkineen de Meungin tyyli oli satiirista, ja hän pilkkasi aikansa siveellisiä moraalikäsityksiä. Hän myös käänsi antiikin teoksia.
## Lähteet

## Aiheesta muualla
Carvin

**Carvin** on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 12 kilometriä Lensin kaupungista koilliseen.

Vuonna 2008 tehdyissä arkeologisissa kaivauksissa Carvinissa löydettiin neoliittisen linnoituksen muurin jäänteet. Tämä löytö on merkittävä monumentaalisen mittakaavansa ja runsaan arkeologisen löytömääränsä vuoksi. 600- ja 700-luvuilla Carvinia ympäröivää seutua alettiin kutsua nimellä Carembault. Kunnan kehitykseen vaikutti voimakkaasti 1840-luvulta lähtien teollinen vallankumous. Tuolloin perustettiin runsaasti hiilikaivoksia Pas-de-Calais'n kuntiin, ja se johti lukuisten yritysten perustamiseen. Tuosta ajasta Carvinissa on nimetty Unescon maailmanperintökohteeksi osana Nord-Pas-de-Calais’n kaivosaluetta sen kaupungintalo (kohde no 40) sekä kaivostyöläisille rakennettu asuinalue Cité Saint-Paul (kohde no 50). Carvinissa on ensimmäisessä maailmansodassa kaatuneiden saksalaisten sotilashautausmaa Cimetière militaire allemand de Carvin, jonne on haudattu 6 113 kaatunutta sotilasta.

Nykyinen Saint-Martinin kirkko rakennettiin 1600-luvun lopun ja 1700-luvun alun välisenä aikana. Se on tyyliltään Pohjois-Ranskassa harvinaista renessanssityylisestä barokkiarkkitehtuuria. Rakennus korvasi paikalla olleen 1200-luvulla rakennetun romaanisen kirkon, joka paloi vuosina 1640 ja 1656. Kirkko on ollut historiallinen muistomerkki vuodesta 1921 lähtien.


Tiedosto:Carvin - Cité Saint-Paul (12).JPG|Cité Saint-Paul
Tiedosto:CARVIN CIMETIERE ALLEMAND1.jpg|Saksalaisten sotilashautausmaa


## Lähteet

## Aiheesta muualla
3548 Eurybates

**3548 Eurybates (1973 SO)** on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on noin  (), jolloin se on lähimmillään 4,73 astronomisen yksikön päässä Auringosta ja etäisimmillään 5,68 astronomisen yksikön päässä. Asteroidin läpimitta on noin . Asteroidin pyörähdysaika akselinsa ympäri on . 

Asteroidin mukaan on nimetty Eurybates-ryhmä asteroideja.

Asteroidilla on oma kiertolainen Queta, joka on löydetty vuonna 2018.

Eurybates ja Queta ovat suunniteltu kohde Lucy-luotaimen ohilennolle, joka tapahtuu 12. elokuuta 2027. Luotain laukaistiin matkaan lokakuussa 2021.

## Lähteet
Voimatyökalu

**Voimatyökalu** () on käsityökalusta poikkeava laite, joka saa fysikaalisen työn tekemiseen tarvittavan energian ulkoisesta energialähteestä, kuten sähkövoimasta, paineilmasta, nestemäisestä tai kaasumaisesta polttoaineesta, tai hydrauliikasta.

## Lähteet
Lucy (luotain)

**Lucy** on Nasan avaruusluotain, joka laukaistiin Atlas V -raketilla Cape Canaveralin tukikohdasta Space Launch Complex 41:stä 16. lokakuuta 2021. Luotaimella on 12-vuotinen tehtävä, jossa se vierailee yhteensä kahdeksan troijalaisen asteroidin luona, sekä ottaa kuvia kolmesta päävyöhykkeen asteroidista.

Suunnitellut kohteet ovat 52246 Donaldjohanson, 3548 Eurybates ja sen kuu Queta, 15094 Polymele, 11351 Leucus, 21900 Orus, sekä 617 Patroclus ja sen kuu Menoetius. Päätehtävänä olevan kaksoistroijalaisen luotain saavuttaa 3. maaliskuuta 2033.

## Lähteet
15099 Janestrohm

**15099 Janestrohm (2000 AE92)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,14 astronomisen yksikön ja etäisimmillään 3,17 astronomisen yksikön päässä Auringosta. Asteroidi on kirkkauden ja valon heijastumisen perusteella läpimitaltaan todennäköisesti  &ndash; .

Asteroidi on nimetty Jane Strohmin mukaan, joka toimi mentorina ja opettajana.

## Lähteet
Nidaros Hockey

**Nidaros Hockey** on norjalainen jääkiekkoseura Trondheimista, ja se pelaa Norjan pääsarjassa EliteHockey Ligaenissa. Joukkue pelaa kotiottelunsa Leangen Arenassa, jonka yleisökapasiteetti on 2&nbsp;050.

## Joukkue

### Valmennus & Joukkueenjohto
***Päävalmentaja:** Victor Wallson 
***Apuvalmentaja:** Hans Wallson 
***Maalivahtivalmentaja:** Christoffer Larsson 
***Fysiikkavalmentaja:** Ole Thomas Trobe 
***Huoltopäällikkö:** John Inge Kaspersen 
***Toimitusjohtaja:** Kenneth Madsø 

*Lähde: EliteProspects*

## Lähteet
Lúrion yliopisto

**Lúrion yliopisto** (, lyhennys **UniLúrio**) on Mosambikin pohjoisosan maakuntakeskus Nampulassa toimiva julkinen yliopisto. Se perustettiin vuonna 2006 ja vuonna 2007 ensimmäisenä opetustoimintansa aloitti terveystieteiden tiedekunta noin 140 opiskelijalla. Sittemmin nuori yliopisto on kasvanut monialaiseksi yleisyliopistoksi. Nampulan ohella sillä on yliopistokampukset Cabo Delgadon ja Niassan maakunnissa. Yliopisto on nimetty Mosambikin pohjoisosia halkovan Lúriojoen mukaan.

Opetuskieli on portugali. Vuonna 2025 yliopiston kuuluu kuusi tiedekuntaa ja kauppakorkeakoulu: terveystieteiden tdk (2007), luonnontieteellinen tdk ja teknillinen tdk (2008 aluksi yhdessä, erillään 2010-, Pemba, Capo Delago), maataloustieteiden tdk (2009, Wanaangun kampus, Sangan piiri, Niassan maakunta), arkkitehtuurin ja aluesuunnittelun tdk (2010), valtiotieteiden ja humanististen tieteiden tdk (2017) ja UniLúrio Business School (2017). Vuonna 2022 yliopistossa opiskeli noin 4&nbsp;900 opiskelijaa.

Lúrion yliopisto ei nuorena yliopistona sijoittunut vielä kovin korkealle erilaisissa yliopistorankingeissa. Sen sijoitus afrikkalaisten ja maailman yliopistojen vertailuissa on kuitenkin ollut nousussa esimerkiksi tieteellisillä viittauksilla arvioituna (2025).

## Lähteet
1219 Britta

**1219 Britta (1932 CJ)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 1,94 astronomisen yksikön ja etäisimmillään 2,49 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Compact

**Compact** on saksalainen vuonna 2010 perustettu äärioikeistolainen kerran kuussa ilmestyvä aikakauslehti, jolla on läheiset kytkökset AfD-puolueeseen. Saksan sisäministeriö kielsi lehden julkaisemisen heinäkuussa 2024, koska sen katsottiin levittävän vihaa ulkomaalaisia ja uskonnollisia vähemmistöjä kohtaan, Venäjä-mielistä propagandaa, salaliittoteorioita ja vääristeltyä historiaa. Liittovaltion perustuslakisuojavirasto oli jo vuonna 2021 luokitellut lehden äärioikeistolaiseksi ja asettanut sen tarkkailuun. Liittovaltion hallintotuomioistuin kumosi ilmestymiskiellon tilapäisesti elokuussa 2024, sillä sen mukaan ei ollut riittävästi näyttöä, että lehti todella olisi uhka Saksan demokratialle. Kesäkuussa 2025 se antoi lopullisen tuomionsa, jonka mukaan ”perustuslain takaama sananvapaus kuuluu myös perustuslain vihollisille”.
## Lähteet

## Aiheesta muualla

* Lehden verkkosivut
3361 Orpheus

**3361 Orpheus (1982 HR)** on hyvin pieni Maan lähelle tuleva asteroidi, joka luokitellaan Apollo-asteroideihin. Asteroidi on mahdollisesti vaarallinen koska sen kiertorata leikkaa Maan kiertoradan ja se ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin . Pyörähdysaika akselin ympäri on . 

## Lähteet
Jouko Kankainen

**Jouko Ilpo Kullervo Kankainen** (s. 3. kesäkuuta 1941 Jyväskylän maalaiskunta) on suomalainen rakentamistalouden emeritusprofessori.

Jouko Kankainen syntyi Otto Kankaisen ja Aune Packalénin perheeseen. Hän avioitui 1968 Varpu Sinikka Ollilan kanssa. Kankainen tuli ylioppilaaksi Jyväskylän normaalilyseosta 1961 ja valmistui Teknillisestä korkeakoulusta diplomi-insinööriksi 1969 ja tekniikan lisensiaatiksi 1980. Kankainen oli Tie-ja vesirakennushallituksen toimistoinsinööri 1968–1981 ja Teknillisessä korkeakoulussa assistentti ja erikoisopettaja 1971–1980 ja rakentamistalouden vt. apulaisprofessori 1980–1981 ja apulaisprofessori ja professori 1981–2009. Hän on toiminut myös asiantuntijana ja konsulttina. Kankainen on sekä julkaissut tutkimuksia että ollut kirjoittamassa tietoteoksia.

## Lähteet
20961 Arkesilaos

**20961 Arkesilaos (1973 SS1)** on suuri asteroidi, joka jakaa Jupiterin kiertoradan eli luokitellaan Troijalaisiin asteroideihin. Asteroidin kiertoaika Auringon ympäri on noin  (), jolloin se on lähimmillään 5,04 astronomisen yksikön päässä Auringosta ja etäisimmillään 5,24 astronomisen yksikön päässä. Asteroidin läpimitta on kirkkauden ja valon heijastumisen perusteella todennäköisesti  &ndash; . 

Asteroidi on nimetty Boiotiasta peräisin olevan Arkesilaoksen mukaan.

## Lähteet
Tomi Wahlstén

**Tomi Wahlstén** (s. 1972 Lahti) on suomalainen valjasseppä, raviurheilija ja yrittäjä. Hän on RW Valjaat ‑yrityksen vetäjä sekä patentoitujen hevostarvikkeiden kehittäjä.

## Tausta ja ura
Tomi Wahlstén on neljännen polven valjasseppä Lahdesta. Hänen sukunsa valjastyöperinne juontaa juurensa vuoteen 1918. RW Valjaat (RW Harness) -yrityksen perusti hänen isänsä Reijo Wahlstén vuonna 1982. Tomi siirtyi johtamaan perheyritystä vuonna 2005, jatkaen perinteistä käsityötä mutta samalla kehittäen alan teknologiaa ja tuotteita.

## Innovaatio ja yritystoiminta
RW Valjaat toimii Lahdessa, Kujalan kaupunginosassa. Yritys valmistaa käsityönä korkealaatuisia ravihevosvaljaita, joita viedään myös kansainvälisesti. Wahlstén on erityisen tunnettu kehittämästään **TWisted 3D** ‑valjaasta, joka mahdollistaa luonnollisemman liikeradan ja vähentää hevosen lihasjännitystä juostessa. Tuote on patentoitu vuonna 2018. Vuonna 2025 innovaatio on saanut patentin jo Euroopassa, Australiassa ja Yhdysvalloissa.
Yritys käyttää muun muassa kasviparkittua ruotsalaista Tärnsjön nahkaa ja amerikkalaista BioThane-materiaalia. Tuotteita myydään verkkokaupassa sekä paikan päällä Lahden tehtaalla.

## Kilpaurheilu
Tomi Wahlstén on myös aktiivinen raviurheilun harrastaja. Hän edusti Suomea **Prix d’Amérique** ‑viikonlopun yhteydessä järjestetyssä kansainvälisessä amatöörilähdössä Pariisin Vincennesin raviradalla tammikuussa 2019.

## Palkinnot ja tunnustukset

* **K.G. Holgerssonin innovaatiopalkinto**, 2023  

: Wahlstén sai ensimmäisenä henkilönä Ruotsin ravijärjestön ja Solvallan perustaman innovaatiopalkinnon toukokuussa 2023 **Elitloppet**-tapahtuman yhteydessä. Palkinto (50 000 kruunua ja kunniakirja) myönnettiin TWisted 3D ‑valjaasta, jonka todettiin edistävän hevosten hyvinvointia ja suoritusta. Palkintoraatiin kuuluivat muun muassa Solvallan urheilujohtaja Anders Malmrot ja tunnetut raviammattilaiset.

## Lähteet

## Aiheesta muualla
* RW Valjaat – viralliset sivut
Sarakeavaruus

**Sarakeavaruus** on matriisin sarakkeiden virittämä vektoriavaruuden aliavaruus. Se koostuu kaikista vektoreista, jotka voidaan esittää matriisin sarakkeiden lineaarikombinaatioina. Sarakeavaruus liittyy läheisesti lineaarikuvauksen kuvaan, ja se kertoo, mitkä vektorit voidaan saavuttaa matriisin avulla.

## Määritelmä
Olkoon *A* m×n-matriisi, jonka sarakkeet ovat vektoreita \mathbf{a}_1, \ldots, \mathbf{a}_n \in \mathbb{R}^m. Matriisin **sarakeavaruus** määritellään seuraavasti:
:\text{Col}(A) = \{ A\mathbf{x} \mid \mathbf{x} \in \mathbb{R}^n \} = \text{span}(\mathbf{a}_1, \ldots, \mathbf{a}_n).
Toisin sanoen sarakeavaruus koostuu kaikista vektoreista \mathbf{b} \in \mathbb{R}^m, joille matriisiyhtälöllä A\mathbf{x} = \mathbf{b} on olemassa ratkaisu.

## Esimerkki
Olkoon
:
A = \begin{bmatrix}
1 & 2 \\
0 & 1 \\
1 & 3
\end{bmatrix}.


Tällöin matriisin sarakkeet ovat vektorit \mathbf{a}_1 = \begin{bmatrix}1\\0\\1\end{bmatrix} ja \mathbf{a}_2 = \begin{bmatrix}2\\1\\3\end{bmatrix}. Sarakeavaruus on näiden kahden vektorin virittämä aliavaruus \mathbb{R}^3:
:\text{Col}(A) = \text{span}\left( \begin{bmatrix}1\\0\\1\end{bmatrix}, \begin{bmatrix}2\\1\\3\end{bmatrix} \right).

## Ominaisuuksia
* Sarakeavaruus on aliavaruus avaruudessa \mathbb{R}^m.
* Sarakeavaruuden dimensio, eli sen ulottuvuus, on yhtä suuri kuin matriisin **sarakeranki** – suurin määrä matriisin sarakkeita, jotka ovat keskenään lineaarisesti riippumattomia.
* Matriisin sarakeavaruus on sama kuin sitä vastaavan lineaarikuvauksen kuva-avaruus.
* Matriisin transpoosin sarakeavaruus on alkuperäisen matriisin riviavaruus.

## Yhteydet muihin käsitteisiin
* Yhtälöllä A\mathbf{x} = \mathbf{b} on ratkaisu täsmälleen silloin, kun \mathbf{b} \in \text{Col}(A).
* Sarakeavaruuden ortogonaalinen komplementti on matriisin transpoosin nolla-avaruus: \text{Col}(A)^\perp = \text{Null}(A^T).
* Sarakeavaruus vastaa lineaarikuvauksen kuvaa, eli kaikkia mahdollisia tuloksia.

## Katso myös
* Riviavaruus
* Nolla-avaruus
* Ydin (lineaarikuvaus)
* Lineaarikuvaus
* Matriisin aste

## Lähteet




## Kirjallisuutta
* Heinonen, Vesa & Väänänen, Risto: *Lineaarialgebra*. Gaudeamus, 2001.
* Nevanlinna, Olli & Nevanlinna, Rolf: *Lineaarialgebra ja geometria*. Otatieto, 1980.
* Strang, Gilbert: *Introduction to Linear Algebra*. Wellesley-Cambridge Press, 2016.
Jari Peltomäki (toimittaja)

**Jari Peltomäki** (s. 2. elokuuta 1970 Ylivieska) on suomalainen journalisti ja yrittäjä, joka työskenteli aiemmin Seiska-lehden ja Katso-lehden vastaavana päätoimittajana. Hän työskenteli Aller Mediassa vuosina 1997–2023 eri tehtävissä, kuten toimittajana, tuottajana, toimituspäällikkönä ja päätoimittajana.

Peltomäki aloitti 2024 Espanjan Aurinkorannikolla päätoimittajana Fuengirola.fi-mediassa ja radio FugeFM:ssä sekä yrittäjänä ja omistajana Centro Finlandiassa, johon kuuluvat matkatoimisto Meriatur.com, FuengirolaOffices ja tapahtumaravintola Kukko.

Peltomäki on työskennellyt aiemmin mediassa muun muassa paikallislehti Pyhäjokiseudussa, kaupunkilehti Raahelaisessa, kaupunkilehti Turkulaisessa ja City-lehdessä sekä Yleisradiossa. Hän on opiskellut viestintää Paasikivi-opistossa Turussa vuosina 1992–1994.

Lisäksi Peltomäki on perustanut tanssi- ja iskelmämusiikkiin erikoistuneen verkkosivusto Tanssiin.fi:n, työskennellyt vaikuttajamarkkinoinnissa sekä tapahtumajärjestäjänä ja juontajana. Televisiossa Peltomäki on juontanut muun muassa Miss XL -finaaleja sekä Johanna Tukiaisen häät TV5:llä vuonna 2011.

## Lähteet

## Aiheesta muualla
* 
* 
* 
* 
*
Riviavaruus

**Riviavaruus** on matriisin rivien virittämä vektoriavaruuden aliavaruus. Se koostuu kaikista vektoreista, jotka voidaan esittää matriisin rivien lineaarikombinaatioina. Riviavaruus on keskeinen käsite lineaarialgebrassa, ja se liittyy muun muassa matriisin asteeseen ja nolla-avaruuteen.

## Määritelmä
Olkoon *A* m×n-matriisi, jonka rivit ovat vektoreita \mathbf{r}_1, \ldots, \mathbf{r}_m \in \mathbb{R}^n. Tällöin matriisin **riviavaruus** on joukko
:\text{Row}(A) = \text{span}(\mathbf{r}_1, \ldots, \mathbf{r}_m),
eli aliavaruus, joka koostuu kaikista vektoreista, jotka saadaan matriisin rivien lineaarikombinaatioina. 

## Esimerkki
Olkoon
:
A = \begin{bmatrix}
1 & 2 & 3 \\
2 & 4 & 6
\end{bmatrix}.
 

Tällöin rivit ovat \mathbf{r}_1 = [1\ 2\ 3] ja \mathbf{r}_2 = [2\ 4\ 6] = 2\mathbf{r}_1. Koska toinen rivi on ensimmäisen monikerta, ne ovat lineaarisesti riippuvia. Riviavaruus on yhden vektorin virittämä:
:\text{Row}(A) = \text{span}([1\ 2\ 3]). 

## Ominaisuuksia
* Riviavaruus on aliavaruus avaruudessa \mathbb{R}^n, missä n on matriisin sarakkeiden määrä.
* Riviavaruuden dimensio on **riviranki** – suurin määrä keskenään lineaarisesti riippumattomia rivejä.
* Riviavaruus pysyy muuttumattomana alkeisrivitoimituksissa, joita käytetään muun muassa matriisin riviannetun kanonisen muodon laskemisessa.
* Matriisin riviavaruus on sama kuin sen transpoosin sarakeavaruus: \text{Row}(A) = \text{Col}(A^T). 

## Yhteydet muihin käsitteisiin
* Riviavaruuden ortogonaalinen komplementti on matriisin nolla-avaruus: \text{Row}(A)^\perp = \text{Null}(A).
* Sekä sarake- että riviavaruuden dimensiot ovat yhtä suuret, ja niitä kutsutaan matriisin rankiksi.
* Riviavaruus edustaa kaikkia mahdollisia painotettuja yhdistelmiä matriisin riveistä, ja sillä on sovelluksia esimerkiksi ratkaisujen luonteen tutkimisessa yhtälöryhmissä. 

## Katso myös
* Sarakeavaruus
* Nolla-avaruus
* Lineaarikuvaus
* Ranki
* Ortogonaalinen komplementti 

## Lähteet


 

## Kirjallisuus
* Heinonen, Vesa & Väänänen, Risto: *Lineaarialgebra*. Gaudeamus, 2001.  
* Nevanlinna, Olli & Nevanlinna, Rolf: *Lineaarialgebra ja geometria*. Otatieto, 1980.  
* Strang, Gilbert: *Introduction to Linear Algebra*. Wellesley–Cambridge Press, 2016.
Rusoheisi

**Rusoheisi** (*Viburnum sargentii* 'Onondaga') on heisien sukuun kuuluva laji. Sitä esiintyy luonnonvaraisena Venäjän ja Kiinan itäisimmissä osissa, Sahalilla, Korean niemimaalla ja Japanissa . Luonnossa sitä on tuoreissa ja ravinteikkaissa metsissä. Se on noin 2,5 metriä korkea pensas. Se muistuttaa koiranheittä (*V. opulus*), mutta sen runko on tummempi ja lehdet ovat eri muotoiset ja kukinnot erilaisia. Kukinnoissa on steriilejä laitakukkia. Kasvi kukkii kesäkuulla. Se viihtyy aurinkoisella tai puolivarjoisella kasvupaikalla tuoreessa kasvualustassa. Lehdet ovat aluksi pronssin värisiä, mutta vihertyvät myöhemmin. Syysväritys on tumma purppura. Kukinnot ovat noin 10 cm pituisia, nuput ovat punaruskeita ja kukat ovat valkoisia. Se menestyy vyöhykkeillä I-III, joskus myös vyöhykkeellä IV.

## Lähteet
Fipeksidi

**Fipeksidi** on substituoitu piperatsiini, joka kehitettiin Italiassa vuonna 1983. Sitä käytettiin nootrooppisena lääkkeenä Italiassa ja Ranskassa, pääasiassa seniilien dementiahoidossa, mutta sitä ei enää käytetä yleisesti harvinaisten haittavaikutusten, kuten kuumeen ja hepatiitin, vuoksi. Fipeksidi on toiminnaltaan samankaltainen kuin muut nootrooppiset lääkkeet, kuten pirasetaami, ja sillä on joitakin rakenteellisia yhtäläisyyksiä sentrofenoksiinin kanssa. Fipeksidi toimii vaikuttamalla striataaliseen adenylaattisyklaasin aktiivisuuteen ja dopaminergiseen neurotransmissioon, jonka ajatellaan parantavan kognitiivista suorituskykyä. Kemiallisesti se on para-kloorifenoksiasetaatin ja metyleenidioksibentsyylipiperatsiinin (MDBZP) amidiyhdiste, ja sen on osoitettu metaboloituvan viimeksi mainittuun, jolla on merkittävä rooli sen vaikutuksissa.

## Synteesi


## Lähteet
Egerin tähdet

**Egerin tähdet. Gergely Bornemisszan elämä** () on Géza Gárdonyin historiallinen romaani vuodelta 1899.

Romaani on Unkarin kirjallisuuden klassikkoja. Seikkailukas tarina alkaa jo päähenkilön lapsuudesta, mutta huipentuu kuvaukseen Egerin linnan piirityksestä ja puolustustaistelusta, johon myös naiset osallistuvat. Vuonna 1552 osmanien valtakunnan määrältään ylivoimaiset turkkilaiset piirittivät Unkarin pohjoisosassa sijaitsevaa, István Dobón puolustamaa Egeriä, juonen sijoittuen siten Unkarin turkkilaisvalloituksen keskeiseen vaiheeseen Mohácsin taistelun jälkeen. Romaanin pohjalta on tehty Zoltán Várkonyin vuoden 1968 elokuva.

## Suomenkieliset painokset
**Egerin tähdet: Gergely Bornemisszan elämä* (1926–1927, WSOY; suom. Yrjö Liipola / 1983, Librum; )

## Lähteet
14365 Jeanpaul

**14365 Jeanpaul (1988 RZ2)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,06 astronomisen yksikön ja etäisimmillään 3,30 astronomisen yksikön päässä Auringosta. Asteroidi on läpimitaltaan noin .

Asteroidi on nimetty kirjailija Jean Paulin (1763-1825) mukaan.

## Lähteet
Itä–Länsi-ottelu 2004

**Vuoden 2004 [[Itä–Länsi-ottelu]]** pelattiin Hyvinkäällä Pihkalan pesäpallostadionilla 19.–20. kesäkuuta 2004. Miesten ottelun voitti Idän joukkue jaksoin 2–1 (5–1, 4–5, 1–0) ja naisten ottelun voitti Idän joukkue jaksoin 2–0 (2–0, 8–5).

## Miehet
Miesten ottelun voitti Idän joukkue jaksoin 2–1 (5–1, 4–5, 1–0). Idän joukkueeseen kuuluivat lyöntijärjestyksessä kakkosvahti Sami Haapakoski, kakkoskoppari Jarkko Perttula, kolmosvahti Jani Komulainen, kakkospolttaja Jarkko Kokko, lukkari Toni Kohonen kolmospolttaja Mikko Kuosmanen, ykkösvahti Jimi Heikkinen, sieppari Sami Partanen, kolmoskoppari Markku Hylkilä, jokeripelaaja Sami Joukainen, jokeripelaaja Teemu Haataja, jokeripelaaja Tuomas Tervonen ja jokeripelaaja Mikko Lahtinen. 

Lännen joukkueeseen kuuluivat lyöntijärjestyksessä sieppari Valtteri Ketonen, kolmospolttaja Teijo Kankaanpää, kolmosvahti Tommi Murto, kakkospolttaja Timo Rautiainen, kakkosvahti Juha Korhonen, kakkoskoppari Antti Kataja-Rahko ykkösvahti Jaakko Antila, lukkari Mikko Röppänen, kolmoskoppari Juha Suorauha, jokeripelaaja Jere Dahlström, jokeripelaaja Antti Piuhola, jokeripelaaja Sami Karjala ja jokeripelaaja Toni Ranta. Kentän parhaana palkittiin Idän kakkosvahti Sami Haapakoski.

## Naiset
Naisten ottelun voitti Idän joukkue jaksoin 2–0 (2–0, 8–5). Idän joukkueeseen kuuluivat lyöntijärjestyksessä kolmosvahti Tiina Laaksonen, kolmoskoppari Terhi Rönkä, kakkosvahti Paula Rautiainen, sieppari Kirsi Hänninen, ykkösvahti Katja Saari, kakkoskoppari Mervi Morgan, kolmospolttaja Kirsi Annila, kakkospolttaja Niina Rinkinen, lukkari Kaisa Salmela, jokeripelaaja Henna Salmela, jokeripelaaja Jonna Mäkelä, jokeripelaaja Sonja Koskinen ja jokeripelaaja Maaru Seppä. 

Lännen joukkueeseen kuuluivat lyöntijärjestyksessä ykkösvahti Sari Siirola, kakkosvahti Hannamari Laitinen, kolmoskoppari Sari Lemponen, kakkospolttaja Tiia Pöntinen, kakkoskoppari Hanna Mattila, kolmosvahti Satu Yli-Hirvelä, sieppari Johanna Rönkkö, kolmospolttaja Niina Mäkiviita, lukkari Sirpa Pollari, jokeripelaaja Tytti Lamppu-Nurminen, jokeripelaaja Hanna Tuomaala, jokeripelaaja Terhi Laakkonen ja jokeripelaaja Maiju Ketonen. Kentän parhaana palkittiin Idän sieppari Kirsi Hänninen.

## Lähteet
Glavlit

**Kirjallisuus- ja julkaisuasioiden päävirasto** (), lyh. **Glavlit** () oli Neuvostoliitossa vuosina 1922–1991 toiminut valtion sensuuriviranomainen. Vaikka Neuvostoliitossa oli voimassa painovapaus, valtio varasi itselleen oikeuden estää turvallisuudelle vaarallisten ja valtiolle vihamielisten tietojen ja esitysten julkaisu. Se annettiin ministerineuvoston alaisena toimineen Glavlitin tehtäväksi. Pääasiassa se valvoi painettuja julkaisuja, mutta joskus myös radiota, televisiota, teatteriesityksiä ja elokuvia. Vuoden 1946 jälkeen Glavlitin virallinen nimi vaihtui useita kertoja, mutta lyhenne Glavlit säilyi myös virallisessa käytössä.

## Lähteet
Prahan kaupunginhallitus

**Prahan kaupunginhallitus** (tšekiksi *Rada hlavního města Prahy*) on Tšekin pääkaupunki Prahan kaupunginvaltuuston toimeenpaneva elin.

## Koostumus ja tehtävät
Prahan kaupunginhallitus on 11 jäseninen elin, jonka valitsee Prahan kaupunginvaltuusto. Hallituksen pitää nauttia kaupunginvaltuuston luottamusta. Kaupunginhallitus vastaa Prahan kaupungin johtamisesta ja sen toiminnan valvomisesta. Tämä tapahtuu muun muassa budjettitoimenpiteiden toimeenpanolla kaupunginvaltuuston päätösten mukaisesti, kaupunginvaltuuston valiokuntien perustamisella sekä lakkauttamisella ja Prahan eri hallintotasojen ehdotusten ja kommenttien käsittelyllä ja ratkaisemisella.

## Hallitus kaudella 2022–2026
Vuoden 2022 kunnallisvaalien jälkeen Prahan kaupunginhallitusta on johtanut pormestari Bohuslav Svoboda. Koko hallituksen jäsenet ovat:

Lähde:
## Lähteet

## Katso myös
*Prahan kaupunginvirasto
Faldsled

**Faldsled** on taajama Faaborg-Midtfynin kunnassa Tanskassa. Taajamassa oli 485 asukasta vuoden 2025 alussa.

## Väestökehitys

## Lähteet

## Aiheesta muualla
Trilogia (Sienkiewicz)

Henryk Sienkiewiczin **[[trilogia|trilogiaksi]]** nimitetään kolmea historiallista romaania, jotka kertovat Puola-Liettuan suurvalta-ajan romanttisesta, mutta sotaisasta 1600-luvusta. Trilogia kuuluu Puolan kirjallisuuden klassikkoihin.

*I osa *[[Tulella ja miekalla]]* ( 1884, suom. Otava 1930) kertoo puolalaisten ja ukrainalaisten välisestä sodasta H’melnytskyin kansannousun aikana.
*II osa *[[Vedenpaisumus (Sienkiewicz)|Vedenpaisumus]]* ( 1886, suom. 1909) kertoo Ruotsin Kaarle X Kustaan Puolan sodasta.
*III osa *[[Herra Wolodyjowski]]* ( 1888, suom. Otava 1930) kertoo Puolan sodasta turkkilaisia vastaan.

## Elokuvat

Trilogia tunnetaan myös Jerzy Hoffmanin elokuvina. Vedenpaisumusta (1974) pidetään hänen mestariteoksenaan. Sarjan viimeinen, Tulella ja miekalla valmistui vuonna 1999, ja sen naispääosaa näytteli Izabella Scorupco. Tulella ja miekalla tunnetaan myös italialaisena Fernando Cerchion filmatisointina Col ferro e col fuoco (1962).

## Katso myös
*Mount&Blade: With Fire & Sword
## Lähteet

## Aiheesta muualla

*Sienkiewiczin teoksia suomeksi Projekti Lönnrot
*Sienkiewiczin teoksia suomeksi ja muilla kielillä Project Gutenberg
*Sienkiewiczin teoksia englanniksi LibriVox-äänikirjoina
Helsinginkadun rautatieasema

**Helsinginkadun rautatieasema** on suunniteltu rautatieliikennepaikka Suomen pääradalla Helsingin ja Pasilan puolivälissä. Se sijoittuisi Helsinginkadun ylittävän rautatiesillan kohdalle kolmen kaupunginosarajan kohtaamispaikkaan; Kallion, Alppiharjun ja Taka-Töölön. Asema mahdollistaisi etenkin näiden kaupunginosien palvelemisen lähijunaliikenteellä.

Asemaa on perusteltu esimerkiksi sillä, että Helsingin päärautatieaseman ja Pasilan välinen noin kolmen kilometrin etäisyys on lähijunaliikenteessä verrattain pitkä. Helsinginkadun asema palvelisi monia kulttuuri- ja turistikohteita, kuten Linnanmäkeä, olympiastadionia ja oopperataloa. Toisaalta ylimääräinen asema hidastaisi junaliikennettä. Helsingin yleiskaavassa ei ole aluevarausta asemalle.

Aseman nimestä ei ole tehty virallista päätöstä, joten siihen on viitattu myös muun muassa **Kallion asemana**.

## Historia

Eläintarhassa oli paikallisjunaliikenteen seisake vuosina 1886–1918. Seisake sijaitsi suunnilleen nykyisen Vauhtitien ja Tivolitien risteyksessä, ja palveli silloin muun muassa kallioilla sijainnutta Alppilan ravintolaa.

Vuonna 2019 Mikko Särelä ja 23 muuta kaupunginvaltuutettua esittivät aloitteen Helsinginkadun asemasta. Aloite hylättiin, sillä kaupunginhallituksen mukaan kaupunki oli edelleen sitoutunut Pisaradan toteutukseen, joka tekisi asemasta tarpeettoman. Vuonna 2022 Väylävirasto kuitenkin totesi, ettei Pisararataa tarvita, vaan päärautatieaseman ruuhkaa voi purkaa uusimalla junakalustoa ja parantamalla kulunvalvontaa. Helsinginkadun rautatieaseman kustannuksia on kuvailtu hyvin pieniksi verrattuna Pisararataan. Pisararadan suunnittelusta ja maankäytön varauksista luovuttiin vuonna 2025. 

Helsinginkadun asema nousi uudelleen ajankohtaiseksi kaupungin strategialistalla, joka on suunnattu vuosille 2025–2029. Aseman rakentamiseen kaupunki tarvitsee yhteistyötä valtion kanssa.

## Tulevaisuus
Helsingin kaupunginvaltuuston strategiassa 2025-2029 on maininta Eläintarhan asemasta, "Käynnistämme Helsinginkadun lähijunaliikenne-aseman rakentamista koskevat selvitykset ja valmistelun. Näin myös hyödynnämme täysimääräisesti Pasilan ja keskustan välisen kaupunkitilan potentiaalia.".

## Katso myös
* Helsingin toinen metrolinja

## Lähteet
Oskar Fried

**Oskar Fried** (1. elokuuta 1871 Berliini – 5. heinäkuuta 1941) oli saksalainen, myöhemmin Neuvostoliittoon muuttanut kapellimestari ja säveltäjä.

Fried lähti vuonna 1889 Frankfurtiin ja sai siellä käyrätorvensoittajan paikan oopperaorkesterista. Hänellä ei ollut tätä ennen muodollista musiikkikoulutusta, mutta hän sai sävellyksessä ohjausta Engelbert Humperdinckiltä. Vuonna 1904 Karl Muckin johtamat Berliinin filharmonikot ja Wagnervereinin kuoro kantaesittivät Friedin teoksen *Das trunkene Lied*. Fried keskittyi säveltäjänä varsinkin yksinlauluihin. Vuonna 1904 hän teki kapellimestaridebyyttinsä Gustav Mahlerin alaisuudessa. Fried nimitettiin vuonna 1907 Gesellschaft der Musikfreunden kapellimestariksi. Hän luopui säveltämisestä vuonna 1913 omistautuakseen kokonaan työlle kapellimestarina.

Kapellimestarina Fried tuli tunnetuksi varsinkin Gustav Mahlerin teosten esitysten johtamisesta. Hän oli yksi harvoista aikansa kapellimestareista, jotka sisällyttivät kaikki Mahlerin loppuun saatetut sinfoniat ohjelmistoonsa. Fried esitti myös muiden muassa Claude Debussyn, Jean Sibeliuksen, Frederick Deliuksen, Richard Straussin, Igor Stravinskyn ja Aleksandr Skrjabinin teoksia. Natsien valtaannousun jälkeen vuonna 1934 Fried muutti Neuvostoliittoon, jossa hänet nimitettiin Tbilisin oopperatalon kapellimestariksi. Myöhemmin hänestä tuli Yleisneuvostoliittolaisen radio-orkesterin pääkapellimestari Moskovassa. Fried sai Neuvostoliiton kansalaisuuden vuonna 1940.

## Lähteet
Suojelusenkeli (täsmennyssivu)

**Suojelusenkeli** voi tarkoittaa ainakin seuraavia:

*suojelusenkeli, enkelityyppi useissa uskonnoissa
*”Suojelusenkeli” eli ”Maan korvessa kulkevi lapsosen tie”, suomalainen uskonnollinen laulu
**[[Suojelusenkeli (romaani)|Suojelusenkeli]]*, Arto Luukkasen romaani vuodelta 2014
**[[Suojelusenkeli – Joulun klassikot 2]]*, Jarkko Aholan joulualbumi vuodelta 2014
**[[The Guardian Angel – Suojelusenkeli]]*, Arto Halosen ohjaama elokuva vuodelta 2018